  Майя Бывальцева Удмуртиысь пиналъёс «Я – гражданин» элькун акци улсын нырысетӥ паспортсэс басьтӥзы. Росси Федерацилэн Кункатэзлы 25 ар тырмонлы сӥзем сӥё-дано ужрад 12-тӥ толсуре улосвылысь Кун Кенешлэн юртаз ортчиз. Пӧртэм ужрадъёсын элькунмылэсь быгатӥсь, малпаськись патриотъёссэ сямен асьсэды возьматэм пиналъёслы Росси Федерацилэн кунмуртэзлэсь паспортсэ сӥё-дано ужрадын сётон сямлэн кылдэмез туж шумпоттэ Татьяна Ишматова, Кун Кенешысь тодосъя, дышетонъя, лулчеберетъя, йӧскаылк но егитъёсын ужан политикая ялан ужась ӧрилэн тӧроезЭлькун парламентлэн кенешон залаз быдэс элькунысь школаосын дышетскись 14 аресъем пиналъёс люкаськизы: волонтёръёс, кадет классъёсын дышетскисьёс, пӧртэм огъяросси, улосвыл, элькун ӵошатсконъёсы но конкурсъёсы пыриськисьёс но вормисьёс. Соослы паспорт сётӥзы Кун Кенешысь депутатъёс, быдэсъясь тӧрлыкъёслэн, кунпуш ужъёсъя министерстволэн но ожгар комиссариатлэн ыстэм муртъёссы. Паспорт басьтон – со, дыр, пинал вакытэн люкиськон ни, со бадӟым кылкутон. <…> Тӥлесьтыд, табере ини бадӟым кунмуртъёслэсь, потэ, кызьы улоз быдэс асьме кунмы Надежда Михайлова, Удмуртиысь Кун Кенешысь тазалыкез утёнъя, демографи но семья политикая ялан ужась ӧрилэн тӧроезУжрадын 45 паспорт сётӥзы. Со сяна, люкаськемъёслы Россилэн кунмуртэзлэн валтӥсь ужкагазэзлэн историез сярысь веразы. Асьсэлэн пиналъёслэн кылъёссыя, паспортэз таӵе ужрадын басьтон – соос понна бадӟым дан. Мон Сарапулын кадет классын дышетскисько. Туннэ ӵукнаысен ик тулкымъяскисько ни. Мар шӧдӥсько? Данъяськон но табере аслам ужъёсы понна кылкутон Олеся Андриянова, кадетТодэ вайытом, 11-тӥ толсуре Кун Кенеш атыкай музъемез гажан мылкыд пыӵатон сярысь катэз кутӥз. Солэн кулэлыкез сярысь журналистъёслы азьвылгес Татьяна Ишматова вераз.  Тегъёс: Мерлык Ижкар Удмуртия пиналъёс КунКенеш ТатьянаИшматова кадетъёс  